CELEX: C2005/115/58
Language: fi
Date: 2005-05-14 00:00:00
Title: Asia T-113/05: Angel Angelidisin 28.2.2005 Euroopan parlamenttia vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/32
            
         Angel Angelidisin 28.2.2005 Euroopan parlamenttia vastaan nostama kanne
   (Asia T-113/05)
   (2005/C 115/58)
   Oikeudenkäyntikieli: ranska
   Angel Angelidis, jonka kotipaikka on Luxemburg, on nostanut 28.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia vastaan. Kantajien edustaja on asianajaja Eric Boigelot.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa parlamentin pääsihteerin 24.3.2004 tekemän päätöksen hylätä kantajan hakemus, joka koski sisäasioiden pääosaston D-osaston (budjettiasiat) johtajan A2-palkkaluokan virkaa (ilmoitus avoimesta virasta nro 10069), johon nimitettiin toinen hakija,
            
         
               —
            
            
               kumoaa toisen hakijan nimittämisen tähän virkaan,
            
         
               —
            
            
               kumoaa nimittävän viranomaisen 23.11.2004 tekemän päätöksen, jolla hylättiin henkilöstösääntöjen 90 artiklan 2 kohdan nojalla tehty valitus päätöksestä, jolla hylättiin kantajan hakemus, ja päätöksestä, jolla toinen hakija nimitettiin tähän virkaan,
            
         
               —
            
            
               myöntää kantajalle korvauksena henkisestä kärsimyksestä kohtuulliseksi katsottava 5 000 euroa, jota voidaan korottaa tai alentaa oikeudenkäynnin aikana,
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja väittää, että riidanalaista päätöstä ei ollut perusteltu, mikä on henkilöstösääntöjen 25 artiklan vastaista. Kantaja väittää myös, että virkailmoitusta sekä henkilöstösääntöjen 29 artiklan 1 kohtaa ja 45 artiklaa on rikottu, yhdenvertaisen kohtelun periaatetta ja urakehityksen periaatetta on loukattu ja on tehty ilmeinen arviointivirhe, koska hänen ammattikokemuksensa, johtamis- ja neuvottelutehtävänsä ja -kokemuksensa ovat paremmat kuin valitun hakijan vastaavat. Kantaja vetoaa lopuksi harkintavallan väärinkäyttöön.